Gulielmus Hill Brown
Gulielmus Hill Brown (Bostoniae mense Novembri 1765; Murfreesboro Carolinae Septentrionalis, 2 Septembris 1793) fuit scriptor mythistoriarum Civitatum Foederatarum, auctor libri The Power of Sympathy (1789), primae mythistoriae Americanae usitate habiti, fabulaeque "Harriot, Or The Domestick Reconciliation," primum in fasciculo primo The Massachusetts Magazine Ianuario 1789 editae. Etiam scripsit "The Reformer," commentarium seriale; West Point Preserved (1797); ludum scaenicum de morte Maioris Ioannis André, speculatoris Britannici; seriem fabellarum versu dispositarum; Penelope, comoediam modo Indorum Occidentalium concepto; commentarios; atque Ira and Isabella, brevem mythistoriam alteram, post mortem anno 1807 editam.

Notae

Bibliographia
Brown, William Hill. 1789, 1970. The Power of Sympathy, ed. William S. Kable. Columbi: Ohio State University Press.
Brown, William Hill. 1789, 1996. The Power of Sympathy. Londinii: Penguin Classics. ISBN 0140434682.
Mulford, Carla, ed. 2002. Early American Writing. Novi Eboraci: Oxford University Press.

Nati 1765
Mortui 1793
Auctores Anglici
Incolae Massachusettae
Scriptores mythistoriarum Civitatum Foederatarum
Scriptores scaenici